Diari Oficial de la Generalitat Valenciana


Sumari del DOGV 9181, del 24-09-2021 (2021/9529)

ACORD de 17 de setembre de 2021, del Consell, de cessament i nomenament, en execució de sentència, d'un vocal del Consell d'Administració de l'Autoritat Portuària d'Alacant.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9529


Data del document
:   17-09-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ACORD de 17 de setembre de 2021, del Consell, de cessament i nomenament, en execució de sentència, d'un vocal del Consell d'Administració de l'Autoritat Portuària d'Alacant. [2021/9529]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del consell d'administració de les autoritats portuàries; i el Decret 167/2010, de 15 d'octubre, del Consell, concreta aqueixa composició per a les autoritats portuàries d'Alacant, Castelló i València.  
L'article 30.2 disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques, i entitats i organismes representats; i que serà acordada per l'òrgan competent de la comunitat autònoma. I l'apartat b indica que la comunitat autònoma estarà representada, a més de la presidència, per quatre vocals.  
  
La sentència ferma número 282/2021, de 26 de maig de 2021, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana ha estimat el recurs contenciós administratiu interposat per UGT-PV contra l'Acord de 22 de febrer de 2019, del Consell, pel qual es va separar Salvador Sempere Urios i es va designar a Antonio Martínez Carril com a vocals del Consell d'Administració de l'Autoritat Portuària d'Alacant, en representació de les organitzacions sindicals.  
En conseqüència, d'acord amb l'article 17.2 de la Llei orgànica 6/1985, d'1 de juliol, del poder judicial, i l'article 17.b de la Llei 5/1983, de 30 de desembre, de la Generalitat, del Consell, a proposta del conseller de Política Territorial, Obres Públiques i Mobilitat, el Consell, prèvia deliberació, en la reunió de 17 de setembre de 2021  
  
  
ACORDA  
  
Primer  
El cessament, amb efectes del dia de la publicació en el Diari Oficial de la Generalitat Valenciana, com a vocal en el Consell d'Administració de l'Autoritat Portuària d'Alacant en representació de les organitzacions sindicals d'Antonio Martínez Carril.  
  
Segon  
El nomenament, amb efectes de l'endemà de la publicació en el Diari Oficial de la Generalitat Valenciana, com a vocal en el Consell d'Administració de l'Autoritat Portuària d'Alacant en representació de les organitzacions sindicals, de Salvador Sempere Urios.  
  
València, 17 de setembre de 2021  
  
La consellera secretària,  
MÓNICA OLTRA JARQUE